LIETUVOS DARBO BIRŽOS prie socialinės apsaugos ir darbo ministerijos DIREKTORIUS

ĮSAKYMAS

dėl Profesijų, kurių darbuotojų trūksta Lietuvos Respublikoje, sąrašO pagal ekonominės veiklos rūšis 2015 m. II pusmečiui patvirtinimo

2015 m. birželio 16 d. Nr. V-365

Vilnius

Vadovaudamasis Sprendimo dėl užsieniečio darbo atitikties Lietuvos Respublikos darbo rinkos poreikiams priėmimo tvarkos aprašo, patvirtinto Lietuvos Respublikos socialinės apsaugos ir darbo ministro 2015 m. kovo 19 d. įsakymu Nr. A1-139 „Dėl Sprendimo dėl užsieniečio darbo atitikties Lietuvos Respublikos darbo rinkos poreikiams priėmimo tvarkos aprašo patvirtinimo“, 6.5 papunkčiu:

1.	Tvirtinu Profesijų, kurių darbuotojų trūksta Lietuvos Respublikoje, sąrašą pagal ekonominės veiklos rūšis 2015 m. II pusmečiui (pridedama).

2.	Pavedu Lietuvos darbo biržos prie Socialinės apsaugos ir darbo ministerijos (toliau – Lietuvos darbo birža) Teisės skyriui organizuoti šio įsakymo paskelbimą Teisės aktų registre ir Lietuvos darbo biržos interneto svetainėje.

Direktorius	Vidas Šlekaitis

PATVIRTINTA

Lietuvos darbo biržos prie

Socialinės apsaugos ir darbo ministerijos

direktoriaus 2015 m. birželio 16 d.

įsakymu Nr. V-365

PROFESIJŲ, KURIŲ DARBUOTOJŲ TRŪKSTA LIETUVOS RESPUBLIKOJE, SĄRAŠAS PAGAL EKONOMINĖS VEIKLOS RŪŠIS 2015 M. II PUSMEČIUI

1. Pramonė:

Eil.Nr.	Profesija	Kodas	Reikalavimai	Teritorija
1.1.	Suvirintojas	721206	Sertifikatai: Bureau Veritas (VB) Det Norske Veritas (DNV) Lloyd’s Register Group (LRG) Germanischer Lloyd (GL)	Klaipėda
1.2.	Metalinių laivų korpusų surinkėjas	721418	Klaipėda

2. Paslaugos:

Eil.Nr.	Profesija	Kodas	Reikalavimai	Teritorija
2.1.	Restorano virėjas	512003	šalyje
2.2.	Tarptautinio krovinių vežimo transporto priemonės vairuotojas	833209	TIR procedūros vykdytojo leidimas ir (arba) ADR pavojingų krovinių gabenimo pažymėjimas	šalyje

_________________________________________